OzLabs/hebrew-wiki-articles huggingface dataset:
ג'נדריקה

אריקה היסטריקה ג'נדריקה מיס אמריקה (אריק קולוסוב) היא מלכת דראג ישראלית, די ג'יי, פרפורמרית ומפיקה.

== ביוגרפיה ==
אריק נולד בשנת 1996 בתל אביב, בגיל 5 הוריו התגרשו והוא עבר לגור עם אימו ואחיו בבת ים. בגיל 15, עבר עם המשפחה לגור בבית דגן.

בגיל 14 יצא מהארון, ובגיל 18 החליט לעזוב את הבית. בתחילה התגורר לבד בבת ים ואז עבר לתל אביב. שם החל לעבוד כדראג קווין, די ג'יי ומפיק בעיר.

היא החלה את דרכה בעולם הדראג בשנת 2018 בהופעה במועדון "השפגאט" ומאז, החלה לטפח את קריירת הדראג ובליין המקווה שבכולי עלמא.

בשנת 2021, הקימה את ליין ה"היסטריקה שואו", ליין מופעי דראג קלאברים, אשר הופיע בבית ליסין ומוזיאון ישראל ומקומות אחרים. המופע מופק על ידי אריקה יחד עם איתן טל.

== מופעי דראג ==
בתחילת דרכה, הנחתה ערבי צפייה בהמירוץ לדראג של רו פול.
הערב הראשון שהפיקה אריקה היה במועדון ה"כולי עלמא" בתל אביב, שם אירחה מלכות דראג שונות אחת לשבוע בערב שנקרא "המקווה", עד שפרצה מגפת הקורונה בישראל והליין נסגר.

בשנת 2020, עם סוף התפרצות הקורונה אריקה הקימה את "ההיסטריקה שואו" מתוך הרצון לתת לדראג הישראלי יותר מקום בתרבות הישראלית, במיוחד לאחר תקופת הקורונה.

המופע הראשון עלה במועדון ה"ארט קלאב" בתל אביב ועם הזמן עבר לבמה הגדולה של "האומן 17". המופע עולה אחת לחודש, כשכל מופע סובב סביב קונספט אחר ומספר סיפור אחר. עד 2023 היו כ-20 מופעים, ביניהם: בית כלא, מועדון הלבבות השבורים, פלישת חייזרים, בריטני ספירס, ליידי גאגא, ביונסה, האלווין, טרולים, מופע גאווה בבית ליסין, סיבוב הופעות חורף בחיפה ואשדוד ועוד.

בשנת 2023, עיריית תל אביב-יפו החליטה שהמשאית שלה במצעד הגאווה בעיר הולכת להיות מוקדשת לליין דראג וההיסטריקה שואו נבחר כליין שיוביל את המשאית הזו.

בפעילותה תרמה לפרסום סצנת הדראג בישראל, כשהובילה את הגעת מלכות הדראג הבינלאומיות גוטמיק וג'ימבו ובפעילות ברשתות החברתיות לטובת קהילת הלהט"ב ובפרט הקווירים.

== מוזיקה ==
בשנת 2022 אריקה החלה ללמוד הפקה מוזיקלית לצד עבודה כדי ג'יי.

בחלוף השנה, אריקה הוציאה מיני-אלבום (EP), הכולל את השירים "can you feel it", בשילוב עם צמד הדיג'יים "רד אקסס", "Bumpers", "Hasta La Vista" ועוד.

== קישורים חיצוניים ==
* נועה בונה, [https://timeout.co.il/אריקה-בית-ליסין// היסטריקה באמת: לראשונה מופע דראג בתיאטרון], באתר Time Out, 18 ביוני 2021
* 
*[https://podtail.com/podcast/c8392546/141/ ג'נדריקה מתארחת] בפודקאסט של דור כאהן "חוויית הדור כאהן"
*
קטגוריה:דראג בישראל
קטגוריה:אמנים ישראלים הידועים בשם במה
פרייד'פליק

פרייד'פליק (באיסלנדית: Breiðablik; בהגייה המקובלת: בריידבליק) הוא מועדון כדורגל מהעיר קואופווגיר שבאיסלנד, המשחק בליגת העל האיסלנדית.

==היסטוריה==
לאחר שנוסד ב-12 בפברואר 1950, המשחק התחרותי הראשון של פרייד'פליק נערך ב-12 ביוני 1957. לאחר מספר שנים בליגות הנמוכות, ב-1971 העפילה קבוצת הכדורגל הבוגרת לראשונה לליגת העל. בשנים 1971–2005 נעה הקבוצה בין הליגה הבכירה לליגת המשנה, ומאז עונת 2006 משחקת ברציפות בליגת העל. בשנת 2009 זכתה הקבוצה לראשונה ב, ובעונת 2010 זכתה באליפות ראשונה בתולדותיה. הקבוצה סיימה כסגנית האלופה בעונות 2012, 2015, 2018 ו-2021, ובעונת 2022 זכתה שוב באליפות. 

בפעמיים הראשונות בהן התמודדה הקבוצה במפעלים האירופיים היא לא זכתה להצלחה, אך בעונת 2013/2014 בליגה האירופית הצליחה לראשונה לעבור שלב, כאשר עברה את סנטה קולומה ושטורם גראץ בשני סיבובי המוקדמות הראשונים, והודחה בפנדלים בסיבוב השלישי בידי אקטובה. בשנים העוקבות הודחה הקבוצה מספר פעמים בסיבוב הראשון, אך בעונת 2021/2022 ובעונת 2022/2023 בקונפרנס ליג הצליחה שוב להגיע לסיבוב השלישי במפעל אירופי, בו הודחה על ידי אברדין ואיסטנבול בשאקשהיר, בהתאמה. בעונת 2023/2024 עברה הקבוצה את שמרוק רוברס בשלב המוקדמות הראשון של ליגת האלופות, אך הודחה על ידי פ.צ. קופנהגן ונשרה לליגה האירופית. במוקדמות הליגה האירופית הודחה על ידי זרינסקי מוסטאר ונשרה לקונפרס ליג, שם עברה את סטרוגה בשלב הפלייאוף והעפילה לשלב הבתים. בכך הפכה לקבוצה האיסלנדית הראשונה שמעפילה לשלב בתים של מפעל אירופי.

==תארים==
* אליפות איסלנד (2): 2010, 2022.
** סגנות (4): 2012, 2015, 2018, 2021.
* הגביע האיסלנדי (1): 2009.
* הסופר קאפ האיסלנדי (1): 2023.

== קישורים חיצוניים ==
* 

קטגוריה:קבוצות כדורגל איסלנדיות
קטגוריה:קבוצות כדורגל שהוקמו ב-1950
טמאש פהרי

טמאש פהרי (במקור וייס, בהונגרית: Fehéri Tamás; בודפשט, 30 באוקטובר 1927 – בודפשט, 24 במרץ 2002)<ref>[http://resolver.pim.hu/auth/PIM53826 PIM.hu]</ref> היה במאי קולנוע יהודי-הונגרי, צלם קולנוע, פרופסור באוניברסיטה. פהרי זכה בפרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה) וכן בפרסים רבים נוספים.

== ביוגרפיה ==
טמאש וייס נולד במשפחה יהודית כבנם של הסוכן לאיוש פהרי (לוי וייס עד 1934) ושל אתלקה מרקוביץ'.<ref></ref> בין השנים 1947 לבין 1949 עבד ב-Mafirt שמ-2022 שמו כיום NFI Stúdió ולאחר מכן עבד ב-Mokép (חברה בבעלות ממשלתית, שהייתה חברת הפצת הסרטים היחידה בהונגריה עד 1987), שם עסק בניהול רשת הקולנוע הלאומית. בין השנים 1949–1951 היה מתמחה באולפן הסרטים, במעבדת הסרטים ובחברת הדיבוב. בין 1949 לבין 1953, הוא היה סטודנט באוניברסיטה לאמנויות התיאטרון והקולנוע. בין השנים 1951 לבין 1952 הוא היה עוזר צלם במפעל החדשות והסרטים התיעודיים ובאולפן הקולנוע התיעודי (היום Fórum Filmstúdió). בין 1952 לבין 1957 עבד כצלם קולנוע. במקביל בין 1954 לבין 1956, הוא היה מרצה באוניברסיטה לאמנויות התיאטרון והקולנוע ולאחר מכן פרופסור. מ-1957 היה במאי קולנוע. הוא היה מנהל סטודיו מ-1987. ב-1991 הפך ליו"ר חבר הנאמנים של "קרן הקולנוע פורום".

=== פעילותו ===
הוא עשה יותר מאלף פרטי דיווח כעובד ב"יומן החדשות ההונגרי" (Magyar Filmhíradó) וכבמאי-צלם צילם סרטי מסע, דיווחים וסרטים דוקומנטריים. הוא עבד בקביעות גם עבור הטלוויזיה ההונגרית.

== חייו הפרטיים ==
ב-1949 הוא נשא את מריה אנטל. נולדו להם שני בנים, ג'רג' (1953) וגאבור (1965).

== סרטיו ==
=== כבמאי ===

=== כצלם ===
<div class="mw-content-ltr">
* Magyarok a prérin (1980)
* Ünnep Esztergomban (1988)
</div>

=== כמפיק ===

== מעבודותיו הנוספות ==
* מסביב לעולם עם מצלמה (עם לאסלו בוקור, 1969)

== פרסים ==
* פרס בלה באלאז' (1962)
* פרס SZOT בשנת 1964
* פרס האמן המצטיין (1976)
* פרס האמן הדגול (1983)
* פרס מבקרי הקולנוע (1985)

== לקריאה נוספת ==
* Péter Ábel: Új Filmlexikon, כרך 1, Akadémiai Kiadó, בודפשט, 1971. עמוד 305–306 (לקסיקון הסרטים החדש)
* פטר הרמן: מי זה מי 2002 CD-ROM, Biográf Kiadó 

== ראו גם ==
* [http://magyar.film.hu/filmhu/hir/elhunyt-feheri-tamas-hir.html טמאש פהרי הלך לעולמו]
== קישורים חיצוניים ==

== הערות שוליים ==

קטגוריה:במאי קולנוע יהודים הונגרים
קטגוריה:ניצולי השואה
קטגוריה:בוגרי האוניברסיטה לאמנויות התיאטרון והקולנוע
קטגוריה:צלמים יהודים הונגרים
קטגוריה:במאי קולנוע הונגרים
קטגוריה:בודפשט: אישים
קטגוריה:יהדות בודפשט
קטגוריה:צלמי קולנוע יהודים הונגרים
קטגוריה:יהודים זוכי פרס בלה באלאז'
קטגוריה:הונגרים שנולדו ב-1927
קטגוריה:הונגרים שנפטרו ב-2002
תקן ביקורת 230

תקן ביקורת 230 – תיעוד ביקורת הוא תקן ביקורת שפורסם על ידי לשכת רואי החשבון בישראל ועוסק בנושא תיעוד ושמירת החומרים ששימשו לעבודת הביקורת. תיעוד זה נועד לשמש ראיה לכך ש- (1) מסקנתו של רואה החשבון המבקר ראויה, (2) עבודת הביקורת נעשתה באופן שתואם נעשתה בהתאם לתקני ביקורת ולדרישות רגולטוריות שונות.

בהתאם לכך, התקן קובע כי על רואה החשבון להכין ולשמור תיק ביקורת המכיל בצורה מסודרת את כל ראיות הביקורת וניירות העבודה הנלווים לכך. השלמת תיק הביקורת צריכה להיעשות תוך זמן זמן בסמוך לסיום עבודת הביקורת, ולסיים את התהליך המנהלי של הרכבת התיק במועד סביר לאחר הגשת דוח רואה החשבון המבקר. כמו כן, התקן מציין כי תיעוד הביקורת הוא קניינו של רואה החשבון (ולא של לקוחו).

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס ברובו על תקן ביקורת 101 (שפורסם בשנת 2009) שעסק באותו נושא של תיעוד ביקורת ומקצתו על תקן ביקורת 114 (שפורסם בשנת 2016) שעסק בנושא מהותיות בתכנון ובביצוע של ביקורת. כמו כן, תקן 230 מבוסס על תקן ביקורת בינלאומי ISA 230 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
*[https://icpas.org.il/professional-updates/תקן-ביקורת-ישראל-230/ תקן ביקורת 230], באתר לשכת רואי החשבון
* [https://icpas.org.il/professional-updates/תקן-ביקורת-101-תיעוד-ביקורת/ תקן ביקורת 101], באתר לשכת רואי החשבון
* [https://icpas.org.il/professional-updates/תקן-ביקורת-114-מהותיות-בתכנון-ובביצוע-של// תקן ביקורת 114], באתר לשכת רואי החשבון
*[https://www.ifac.org/_flysystem/azure-private/publications/files/A012%202012%20IAASB%20Handbook%20ISA%20230.pdf תקן ISA 230] באתר של הפדרציה הבינלאומית של רואי החשבון

קטגוריה:תקני ביקורת בחשבונאות
מתיה פורלאני

מתיה פורלאני (באיטלקית: Mattia Furlani; נולד ב-7 בפברואר 2005) הוא אתלט איטלקי, סגן אלוף העולם באולם (גלאזגו 2024) בקפיצה לרוחק.

== ביוגרפיה ==
פורלאני גדל במשפחה של אתלטים. אביו, מרצ'לו פורלאני, התחרה בקפיצה לגובה ואחותו אריקה פורלאני , אף היא קופצת לגובה.

=== 2022 ===
באליפות אירופה עד גיל 18 שנערכה ביולי בירושלים ביולי 2022 זכה בשתי מדליות זהב.בקפיצה לגובה בתוצאה של 2.15 מטר, ובקפיצה לרוחק בשיא אליפות ושיא אישי חדש של 8.04 מטר.

=== 2023 ===
באליפות אירופה באולם שנערכה באיסטנבול, טורקיה במרץ סיים במקום 12 בקפיצה לרוחק בתוצאה של 7.57 מטר.

באליפות אירופה עד גיל 20 שנערכה בירושלים באוגוסט הוא זכה במדליית זהב בקפיצה לרוחק בשיא אליפות חדש של 8.23 מטר.

===2024===
בתחרות שנערכה באולם באנקונה איטליה ב-17 בפברואר 2024 הוא קבע בקפיצה לרוחק שיא אישי חדש של 8.34 מטר.

====סגן אלוף העולם באולם====
באליפות העולם באולם שנערכה בגלאזגו, הממלכה המאוחדת ב-2 במרץ אותה שנה זכה במדליית כסף בקפיצה לרוחק בתוצאה של 8.22 מטר זהה לזו של הזוכה במדליית זהב מילטיאדיס טנטוגלו ולפני קארי מקלאוד מג'מייקה (8.21 מטר).

== שיאים אישיים ==
=== אצטדיון ===
* קפיצה לרוחק: 8.24 מטר (2023)
* קפיצה לגובה: 2.17 מטר (2021)

=== אולם ===
* קפיצה לרוחק: 8.34 מטר (2024)
* קפיצה לגובה: 2.13 מטר (2022)

==קישורים חיצוניים==

קטגוריה:קופצים לרוחק
קטגוריה:אתלטים איטלקים
קטגוריה:אתלטים באולימפיאדת פריז (2024)
קטגוריה:איטלקים שנולדו ב-2005
בונגוקולה לונגוואנה

בונגוקולה לונגוואנה (נולד ב-20 ביוני 2000) הוא כדורגלן דרום אפריקאי שמשחק בתור חלוץ במינסוטה יונייטד מה-MLS ובנבחרת דרום אפריקה.

== קריירה ==
לונגוואנה גדל בנקסמאלה שבפיטרמריצבורג ושיחק בקבוצה המקומית לפני שהצטרף לקבוצות הנוער של מריצבורג יונייטד. הוא עשה את הופעת הבכורה שלו עבור הקבוצה הבוגרת בהפסד 1-0 נגד אורלנדו פירטס באפריל 2019. הוא היה מועמד לפרס השחקן הצעיר של העונה בליגה הדרום-אפריקאית עבור בעונת 2020/21. ב-5 בינואר 2022, מינסוטה יונייטד הודיעה על החתמתו של לונגוואנה לשלוש שנים עם אופצייה לשנה נוספת במועדון.<ref></ref>
== נבחרת לאומית ==
לונגוואנה זומן לראשונה לנבחרת דרום אפריקה ביולי 2019, וערך את הופעת הבכורה הבינלאומית שלו ב-28 ביולי כמחליף בתבוסה 2–3 לנבחרת לסוטו. ב-8 ביוני 2021, הוא ערך את הופעתו השנייה ואת הופעת הבכורה המלאה שלו בדרום אפריקה נגד נבחרת אוגנדה ואף כבש את שערו הבינלאומי הראשון בניצחון 3–2.

==קישורים חיצוניים ==

==הערות שוליים ==

קטגוריה:כדורגלנים דרום אפריקאים
קטגוריה:כדורגלני נבחרת דרום אפריקה
קטגוריה:חלוצי כדורגל דרום אפריקאים
קטגוריה:כדורגלני מריצבורג יונייטד
קטגוריה:כדורגלני מינסוטה יונייטד
קטגוריה:ילידי 2000
ראובן מגנאג'י

ראובן מגנאג'י (נולד ב־26 בפברואר 1972) הוא חותר פאראלימפי ישראלי.

מגנאג'י נולד וגדל בבני ברק. הוא בוגר ישיבת הסדר ימית בגוש קטיף, ובוגר הישיבה לאמנויות ולמדעים בר-אילן בתל אביב. בשירותו הצבאי היה לוחם בחטיבת גולני.

בשנת 2002 נקרא לשירות מילואים במבצע חומת מגן והוצב במחנה הפליטים ג'נין. במארב נהרגו 13 חבריו ליחידה, והוא נותר יחיד מהכוח, עם פציעה קשה ברגלו. הפלוגה אליה השתייך הכוח זכתה לציון לשבח של אלוף פיקוד המרכז "על גילוי ערכי הדבקות במשימה, אומץ הלב, הרעות ואחוות הלוחמים".

במסגרת השיקום החל להתאמן בבית הלוחם ובמרכז דניאל עמיחי ללימודי חתירה וימאות, ובשנת 2006 החל להשתתף בתחרויות.

ב התחרה ברביעיית חתירה (עם אנסטסיה דוברובולסקי, אנדריי זוכבאיה ושיר קלמנוביץ) והם דורגו במקום ה-12 בדירוג הכללי.

ב התחרה בחתירת זוגות (עם אולגה סוקולוב), והם דורגו במקום ה-9 בדירוג הכללי. את מקומם במשחקים הפאראלימפיים הבטיחו לאחר שזכו בהישגים באליפות העולם בניו זילנד (2010) ובאליפות העולם בסלובניה (2012). בשנת 2013 זכה מגנאג'י במדליית כסף באליפות העולם.

ב התחרה בחתירת זוגות (עם יוליה צ'רנוי), והם דורגו במקום ה-9 בדירוג הכללי.

מגנאג'י נשוי ואב לחמישה ילדים, בוגר מכללת אריאל בהנדסת תעשייה וניהול, ומאמן ספורט וחתירה.

==קישורים חיצוניים==
* [https://www.paralympic.org/reuven-magnagey פירוט השתתפותו בתחרויות המשחקים הפאראלימפיים] באתר הרשמי של IPC 
*[https://www.makorrishon.co.il/nrg/online/3/ART2/630/623.html הלוחם המצטיין שהפך לספורטאי פראלימפי], מקור ראשון, 10 באוקטובר 2014.
*[https://www.israelhayom.co.il/article/755681 ניצל מהתופת: הלוחם שאיבד 13 מחבריו], ישראל היום, 27 באפריל 2020.
* [https://www.youtube.com/watch?v=_go8v67bBb8 מפגש זיכרון: ראובן מגנאג'י, אשר נפצע קשה ואיבד 13 מחבריו לנשק במבצע חומת מגן, מספר את סיפורו]

== הערות שוליים ==

קטגוריה:ספורטאים פאראלימפיים ישראלים
קטגוריה:חותרים פאראלימפיים ישראלים
קטגוריה:חותרים נכים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:חותרים במשחקים הפאראלימפיים בייג'ינג (2008)
קטגוריה:ספורטאים ישראלים במשחקים הפאראלימפיים לונדון (2012)
קטגוריה:חותרים במשחקים הפאראלימפיים לונדון (2012)
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:חותרים במשחקים הפאראלימפיים ריו דה ז'ניירו (2016)
קטגוריה:ספורטאים נכי צה"ל
קטגוריה:בוגרי הישיבה התיכונית בר-אילן (תל אביב)
קטגוריה:בוגרי ישיבת נוה דקלים
קטגוריה:בוגרי אוניברסיטת אריאל
קטגוריה:ישראלים שנולדו ב-1972
ינס קאז'יסט

ינס-ליס מישל קאז'יסט (בצרפתית ובשוודית: Jens-Lys Michel Cajuste; נולד ב-10 באוגוסט 1999 בגטבורג שבשוודיה) הוא כדורגלן שוודי המשחק בעמדת הקשר האחורי בקבוצת סטאד ריימס מליגת העל הצרפתית ובנבחרת שוודיה.

== קריירת מועדונים ==
קאז'יסט החל את הקריירה המקצוענית שלו בקבוצת אורגריטה מליגת המשנה השוודית. הוא ערך 14 הופעות ליגה במדי המועדון.

ב-27 ביוני 2018 חתם קאז'יסט על חוזה לחמש שנים במיטיולן מליגת העל הדנית. הוא ערך 58 הופעות ליגה במדי המועדון, בהן הבקיע שני שערים.

ב-10 בינואר 2022 חתם קאז'יסט בסטאד ריימס מליגת העל הצרפתית. ב-16 בינואר ערך את הופעת הבכורה שלו במועדון, בהפסד 1-0 למץ במסגרת המחזור ה-21 בליגה לעונת 2021/2022. ב-6 במרץ הבקיע את שער הבכורה שלו במועדון, בתיקו 1-1 נגד שטרסבורג במסגרת המחזור ה-27 בליגה.

== קריירה בינלאומית ==
ב-11 בנובמבר 2020 ערך קאז'יסט את הופעת הבכורה שלו בנבחרת שוודיה, בהפסד 2-0 לנבחרת דנמרק במשחק ידידות.

הוא היה חלק מסגל הנבחרת לטורניר יורו 2020 בשנת 2021, וערך הופעה אחת בטורניר.

== תארים ==
;מיטיולן
* אליפות דנמרק (1): 2019/2020

== קישורים חיצוניים ==

== הערות שוליים ==

קטגוריה:כדורגלנים שוודים
קטגוריה:קשרי כדורגל שוודים
קטגוריה:גטבורג: כדורגלנים
קטגוריה:כדורגלני מיטיולן
קטגוריה:כדורגלני סטאד ריימס
קטגוריה:כדורגלני נאפולי
קטגוריה:כדורגלני נבחרת שוודיה
קטגוריה:כדורגלני יורו 2020
קטגוריה:ספורטאים שוודים בדנמרק
קטגוריה:ספורטאים שוודים בצרפת
קטגוריה:ספורטאים שוודים באיטליה
קטגוריה:שוודים שנולדו ב-1999
בשאר חלבי

בשאר חלבי (בערבית: بَشَّار حلبي; נולד ב-1996) הוא שחיין פאראלימפי דרוזי-ישראלי, חבר המשלחת הישראלית ל. חלבי הוא הדרוזי הראשון שייצג את ישראל בתחרוית שחייה עולמיות והדרוזי השני שייצג את ישראל במשחקים הפאראלימפיים.

==קורות חיים==
חלבי נולד בדלית אל-כרמל. הוא נולד פג בשבוע ה-24 להריון וכתוצאה מכך סבל משיתוק בפלג גופו התחתון. בצעירותו ניהלה המשפחה מאבק על קידום נגישות בקהילה, מאבק שאחריו הוזמן להתאמן בשחייה בבית הלוחם בחיפה. בהמשך עבר להתאמן במרכז השיקום של איל"ן בחיפה תחת המאמן יעקב ביננסון.

התחרה באליפות אירופה וסיים בשנת 2018 במקום החמישי ובשנת 2021 במקום השישי. בשנת 2019 התחרה באליפות העולם ודורג במקום השביעי.

על אף ניתוח שעבר ברגלו בחודש שקדם לתחרות, בשנת 2021 השתתף במשחקים הפאראלימפיים בטוקיו. הוא התחרה במשחה 100 מטר בסגנון חזה ודורג במקום ה-13 עם תוצאה של 2.37:37 דקות.

==קישורים חיצוניים==
* [https://www.paralympic.org/bashar-halabi פירוט השתתפותו בתחרויות המשחקים הפאראלימפיים] באתר הרשמי של IPC 
* 
* [https://www.israelhayom.co.il/article/726449 "יש בי המון תקווה"]

==הערות שוליים==

קטגוריה:שחיינים נכים ישראלים
קטגוריה:ספורטאים דרוזים ישראלים
קטגוריה:ספורטאים פאראלימפיים ישראלים
קטגוריה:שחיינים פאראלימפיים ישראלים
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:שחיינים במשחקים הפאראלימפיים טוקיו (2020)
קטגוריה:דלית אל-כרמל: אישים
קטגוריה:ספורטאי איל"ן
קטגוריה:ישראלים שנולדו ב-1996
סגאפו

"סגאפוֹ" הוא שיר שהוקלט על ידי הזמרת הישראלית אתי ביטון, ביחד עם הזמר איזקיס.<ref name=":0"></ref> הוא יצא לאור ב-8 בינואר 2017, בהוצאה עצמית, כסינגל שלא מתוך אלבום.<ref name=":0" /> את השיר כתב והלחין אופיר כהן, להפקה של דן סמרא בה השתתף כהן עצמו גם כן.<ref name=":0" /> זהו הדואט הראשון בין ביטון לאיזקיס.<ref name=":0" />

השיר הגיע למקום השביעי במדיה פורסט.<ref></ref>

== רקע וכתיבה ==
את השיר כתב והלחין אופיר כהן, להפקה של דן סמרא בה השתתף כהן עצמו גם כן.<ref name=":0" /> בכתבה שפורסמה ב-ynet ביקרו את "סגאפו" בחיוב וכתבו: .

"סגאפו" הוקלט לקראת מופע משותף של ביטון ואיזקיס.<ref name=":1" />

== וידאו קליפ ==
הווידאו קליפ הרשמי של השיר פורסם ב-8 בינואר 2017, ביום יציאתו של "סגאפו" כסינגל.<ref name=":0" /> הקונספט שלו מגולל יום צילומים והקלטות של ביטון ואיזקיס. סצנות שונות כוללות את עיצוב השיער של ביטון, כמו גם איפור פרצופו של איזקיס. כמו כן, מצולמים השניים על מסך ירוק.<ref name=":0" />

נכון לאוגוסט 2023 עומד מונה הצפיות של הקליפ על למעלה מ-2.2 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|8 בינואר 2017
|הזרמת מוזיקה • הורדה דיגיטלית
|הוצאה עצמית
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אתי ביטון
קטגוריה:שירים בעברית
קטגוריה:שירים מרובי שפות
קטגוריה:שירים על אושר
קטגוריה:שירים על תל אביב-יפו
קטגוריה:שירים על ריקודים
צונאמי (שיר)

"צונאמי" הוא שיר של הזמרים הישראלים יסמין מועלם ומרגי, מתוך אלבום האולפן השני של מועלם, "אין עולם". הוא יצא לאור כסינגל המוביל מתוך האלבום ב-30 במאי 2023, בסמוך לצאתו של האלבום, באמצעות חברת התקליטים תקליטי יהלום. את השיר כתבו מועלם ומרגי והפיק ישי סוויסה, שהפיק את שאר שירי האלבום.

== רקע וכתיבה ==
מועלם חשפה כי כתבה את פזמון השיר כארבע שנים לפני צאתו ושמרה אותו כשיר המיועד לביצועו של מרגי, תחת שם הפרויקט "מאמי למרגי". לבסוף, החליטה מועלם לכלול את השיר באלבומה השני "אין עולם" כדואט שלה יחד עם מרגי, המופיע כרצועה הרביעית באלבום, ופרסמה אותו כסינגל המוביל מתוכו.

== קבלה ביקורתית ==
בסקירת האלבום בישראל היום, צוין השיר כנקודת חולשה באלבום, כשנאמר כי שיתוף הפעולה בין מועלם למרגי "לא מממש את הפוטנציאל של המפגש בין שני הכוחות המשמעותיים הללו לכדי אמירה משמעותית". באופן דומה, בן שלו מהארץ ציין כי השיר "אמור להיות שיר מחרמן אבל משתמש בכל כך הרבה דימויים לחים, רטובים ומציפים" ותיאר את השיר כ"חסר עוקץ — מוזיקלי, רגשי או אחר".

בסקירה חיובית באתר Time Out תל אביב, תואר השיר כ"רגע שיא באלבום" ושיתוף הפעולה של מועלם יחד עם מרגי צוין לחיוב, בטענה ש"השילוב בין מועלם למרגי עובד בצורה יפהפייה".

== מיקומי שיא ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי יסמין מועלם
קטגוריה:שירי מרגי
קטגוריה:דואטים
קטגוריה:שירים בעברית
קטגוריה:שירים שנכתבו על ידי יסמין מועלם
קטגוריה:שירים שהולחנו על ידי יסמין מועלם
קטגוריה:שירים על אסונות טבע
תחנת פינסקר

תחנת פינסקר היא אחת מהתחנות בקו האדום כחלק מהדנקל. מיקומה על רחוב זאב אורלוב הראשי בפתח תקווה. שם התחנה נגזר משם הרחוב הסמוך לתחנה, יהודה לייב פינסקר. התחנה ממוקמת בין שכונות קרול מצפון ולב המושבה מדרום,<ref></ref><ref></ref> והיא התחנה השנייה מתחילת תוואי הרכבת הקלה מכיוון מזרח, לאחר התחנה המרכזית של פתח תקווה.

התחנה נפתחה יחד עם שאר הקו האדום של הרכבת הקלה בגוש דן, בתאריך 18 באוגוסט 2023.

== הקמת התחנה ==
מיקום התחנה הכיל לפני תחילת בניית הדנקל שיחים, כחלק מאי תנועה ברחוב.<ref></ref>

בדצמבר 2018 החלו עבודות להנחת מסילות מסילות הרכבת בתוואי הרחוב, והקמת תשתיות בשבילן. אך באזור התחנה העבודות התחילו מאוחר יותר.<ref></ref>

בינואר 2020 פורסמו צילומי אוויר במסלול הקו בהם בין היתר תועדה התחנה והמסילות אשר מוקמות במקום.

בעקבות סיום הבנייה ומתן האישורים, התחנה נפתחה יחד עם שאר הקו האדום, בתאריך 18 באוגוסט 2023.
== סביבה ==
התחנה נמצאת סמוך לנקודת ההצטלבות של רחוב זאב אורלוב המרכזי בפתח תקווה ורחוב יהודה לייב פינסקר. השכונות קרול ולב המושבה נמצאות נמצאים צפונית ודרומית (בהתאמה) לתחנה.

במרחק הליכה מהתחנה נמצא שוק פתח תקווה, המשורת גם על ידי תחנת קרול, שנמצאת במרחק גדול יותר מהשוק ולכן משרתת אותו פחות.

סביבת התחנה מכילה בעיקר אזורי מגורים. שכונות מרוחקות יחסית בפתח תקווה, כמו אם המושבות החדשה, משורתות חלקית על ידי תחנה זו. שכונת אחים ישראלית קרובה לתחנה ומשורתת חלקית על ידה, אך בשיתוף עם תחנת קרול.

== קישורים חיצוניים ==
* [https://www.nta.co.il/light-rail/red-line/פינסקר/ תחנת פינסקר באתר נת"ע]

==הערות שוליים==

פינסקר
קטגוריה:פתח תקווה: תחבורה
קטגוריה:כביש 481: תחבורה ציבורית
פרדריק ז'ורנס

פרדריק ז'ורנס (בצרפתית: Frédéric Journès; נולד ב-25 באוקטובר 1968 בפריז) הוא דיפלומט צרפתי ומומחה לענייני אסטרטגיה וביטחון המשמש כשגריר צרפת בישראל.

מספטמבר 2019 עד יולי 2023 כיהן כשגריר צרפת בשווייץ ובליכטנשטיין<ref name=":1"></ref>. ביולי 2023 החליף את אריק דנון כשגריר צרפת בישראל.

== ביוגרפיה ==
פרדריק ז'ורנס הוא בוגר בית הספר הלאומי למינהל (צרפת) ו-Ecole Supérieure de Commerce de Lyon (ESC Lyon) . וכן מחזיק בתואר בהיסטוריה וגאוגרפיה<ref name=":0"></ref>.

=== קריירה ===
פרדריק ז'ורנס החל את הקריירה הדיפלומטית שלו בניו יורק כמזכיר בנציגות הקבועה של צרפת באו"ם בין השנים 2003–2007, שם היה אחראי על נושאי פירוק הנשק ואי-הפצת נשק גרעיני. הוא היה יועץ בשגרירות צרפת באתונה (2007-2010) ולאחר מכן בקאבול (2010-2011).

כשחזר לפריז, כיהן כסגן מנהל לעניינים אסטרטגיים במשרד החוץ ואירופה (צרפת) מ-2012 עד 2013. הוא היה אחראי על המסגרת הבין-ממשלתית לשיתוף פעולה וסחר בתחום הלוויינים. הוא גם היה אחראי על סחורות דו-שימושיות ואבטחה גרעינית.

לאחר מכן הצטרף לוועדה לאנרגיה אטומית (CEA), כמנהל היחסים הבינלאומיים בסבא"א<ref name="aiea"></ref>. בתפקיד זה, הוא פיתח את שיתוף הפעולה המדעי הבינלאומי של ה-CEA, פיקח על המסגרת הבין-ממשלתית לשיתופי פעולה גרעיניים, וניהל משא ומתן רב-צדדי על מדיניות בטיחות וביטחון גרעיניים.

בספטמבר 2016 הצטרף ללשכת ראש הממשלה של צרפת כמנהל העניינים הבינלאומיים, האסטרטגיים והטכנולוגיים של המזכירות הכללית להגנה וביטחון לאומי (SGDSN).

בספטמבר 2019 מונה לשגריר צרפת בשווייץ וליכטנשטיין<ref></ref>.

ביולי 2023 החליף את אריק דנון כשגריר צרפת בישראל.

==חיים אישיים==
ב[[מצעד הגאווה והסובלנות בירושלים 2024]]
ז'ורנס בזוגיות עם הריסטו מברב.

==קישורים חיצוניים==

== הערות שוליים ==

קטגוריה:דיפלומטים צרפתים
קטגוריה:שגרירי צרפת בישראל
קטגוריה:שגרירים בשווייץ
קטגוריה:שגרירים בליכטנשטיין
קטגוריה:צרפתים שנולדו ב-1968
קטגוריה:להט"בים צרפתים
יהיה טוב (שיר של יסמין מועלם)

"יהיה טוב" הוא שיר של הזמרת הישראלית יסמין מועלם, מתוך אלבום האולפן השני של מועלם, "אין עולם", שיצא לאור ב-30 במאי 2023, באמצעות חברת התקליטים תקליטי יהלום. את השיר כתבה מועלם עצמה, יחד עם מאור שושן וטהר שפי רפלד. זו הרצועה השלישית באלבום.

ב-5 בספטמבר 2023 יצאה גרסת מאשאפ בשם "יהיה טוב & מים שקופים" בביצוע מועלם ביחד עם עומר אדם, מתוך החזרות לפסטיבל התמר. שתי גרסאות השיר זכו להצלחה רבה. השיר הפך למזוהה עם מתקפת הפתע על ישראל ב-7 באוקטובר ו"מלחמת חרבות ברזל", מלותיו הביעו לרבים אופטימיות עם המסר "בסוף יהיה טוב", אף שהשיר נכתב לפני המלחמה ולא כוון לכך.

== קבלה ביקורתית ==
בוואלה! NEWS סומן השיר כטוב ביותר מתוך האלבום "אין עולם" ותואר כ"המנון מרגש". על הפקתו המוזיקלית נאמר: "ההפקה המוצלחת שלו מחמיאה למועלם, שאפשר סוף סוף להבחין עד כמה היא זמרת מוכשרת".

== הצלחה מסחרית ==
בצאתו של האלבום, נכנס השיר למקום ה-56 במצעד היטליסט של מאקו, והיה לשיר השני הגבוה ביותר במצעד, לאחר "צונאמי". בשיאו, הגיע למקום ה-13. במצעד הרשמי של גלגלצ, נכנס השיר למקום הרביעי וקבע את שיאו במקום זה.

באוקטובר 2023, בעקבות פריצתה של מלחמת חרבות ברזל, חווה השיר עלייה בהשמעות בסטרימינג וברדיו, והגיע למקום השלישי במצעד מדיה פורסט והשני במצעד היטליסט של מאקו. בנוסף, השיר הגיע למקום הראשון במצעד ספוטייפי ישראל ולמקום השני במצעד אפל מיוזיק ישראל.

== מיקומי שיא ==

== יהיה טוב & מים שקופים ==

ב-5 בספטמבר 2023 הוציאו עומר אדם ויסמין מועלם גרסת מאשאפ ל"יהיה טוב" ו"מים שקופים" (2020) של אדם, שהוקלט כחלק מהחזרות לפסטיבל התמר 2023. גרסה זו זכתה להצלחה רבה והגיעה למקום הראשון במצעד היטליסט של מאקו. זהו שירם הראשון של אדם ומועלם בהתאמה שהגיע להישג זה.

=== מיקומי שיא ===

== קישורים חיצוניים ==
* 
* 
* 
* 
* 

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי יסמין מועלם
קטגוריה:שירי עומר אדם
קטגוריה:דואטים
קטגוריה:שירים בעברית
קטגוריה:שירים שנכתבו על ידי יסמין מועלם
קטגוריה:שירים שהולחנו על ידי יסמין מועלם
קטגוריה:שירי מלחמת חרבות ברזל
קטגוריה:שירים על תקווה
קטגוריה:סינגלים שהגיעו למקום הראשון בהיטליסט
פרידריך ליצו

פרידריך ליצו (בגרמנית: Friedrich Lützow; 31 באוגוסט 1881 – 1 בנובמבר 1964) היה קצין צי גרמני ששירת בצי הקיסרי הגרמני, הרייכסמרינה והקריגסמרינה, והגיע בסופו של דבר לדרגת ויצה-אדמירל במהלך מלחמת העולם השנייה. הוא גם היה סופר על לוחמה ימית.

לאחר תחילת מלחמת העולם השנייה באירופה ביום שישי, 1 בספטמבר 1939, כאשר פלשו הכוחות הגרמניים לפולין, נקרא ליצו לשוב לשירות צבאי ב-24 בדצמבר 1939. הוא שימש כראש מחלקת התעמולה של הקריגסמרינה. בתפקיד זה, הוא היה הדובר של אוברקומנדו דר מרין (הפיקוד העליון הימי). הוא ערך בקביעות את שידורי הרדיו של יום רביעי בערב תחת הכותרת "לוחמה ימית וכוח ימי", בהן הסביר את אירועי המלחמה האחרונים בים.

== ביוגרפיה ==
ליצו נולד ב-31 באוגוסט 1881 בפוטסדאם, שהייתה חלק מהקיסרות הגרמנית. הוא הצטרף לצי הגרמני הקיסרי כצוער ב-10 באפריל 1899 וב-27 בספטמבר 1902 החל את הכשרתו ב-SMS וייסנבורג. התפקיד הראשון שלו היה כצוער ב-SMS וטין. מ-1905 עד 1910 שירת בתפקידים שונים על סירות טורפדו, ובו זמנית עבר אימוני צוללות ולבסוף מונה למפקד על U-4 בשנת 1909.

מ-1910 עד 1913 שירת במספר תפקידי מטה והשתתף בשני קורסים באקדמיה הימית. עם פרוץ מלחמת העולם הראשונה שימש כקצין הניווט ב-SMS ויקטוריה לואיזה. באוקטובר 1914 הוא מונה לקצין מטה האדמירליות הראשון במפקדת הצוללות, תפקיד שמילא עד מאי 1918, אז קיבל לידיו את הפיקוד על שייטת הצוללות הראשונה בפולה. ממרץ 1917 עד מאי 1918 הוא פיקד גם על הסיירת הקלה SMS המבורג.

לאחר שביתת הנשק עם גרמניה חזר למטה פיקוד הצוללות בדצמבר 1918, שם הואשם בפירוק מפקדת הים התיכון. מפברואר עד אפריל 1919 שירת לזמן קצר עם צוות התחנה הימית הצפונית לפני שהצטרף למשרד הצי של הרייך.

ב-1924, לאחר ששימש כראש המטה של תחנת הצי הצפוני, מאז 1922, הוא קיבל שוב את הפיקוד על SMS המבורג. בספטמבר 1925 הוא מונה למפקד דיוויזיית האימונים בים הצפוני (Schiffsstammdivision der Nordsee), תפקיד שימלא בשנתיים הבאות. תפקידו האחרון לפני פרישתו ב-1929 היה כמנהל קורס ההכשרה לסגל האדמירליות (Führergehilfenlehrgang).

לאחר פרישתו המשיך לעבוד במחלקת הדפוס של פיקוד חיל הים כשהוא עדיין לימד בקורס הכשרת צוות האדמירליות עד 1931. בשנת 1936 הוא הצטרף לפקולטה של האקדמיה הימית הטורקית באיסטנבול שם לימד במשך שלוש שנים.

ב-1939 הופעל מחדש ושימש כדובר הרשמי של פיקוד הצי עד אביב 1945. הוא נפל בשבי בידי הכוחות הבריטיים ב-8 במאי 1945 והוחזק בשבי עד 1947. הוא מת בביתו בצלה ב-1 בנובמבר 1964.

== חיים אישיים ==
ב-29 באפריל 1908, ליצו התחתן עם הילדגרד קינצל, אחותו של אברהרד קינצל. נולדו להם 5 ילדים, ביניהם גינתר ליצו (4 בספטמבר 1912 – 24 באפריל 1945), טייס קרב ואלוף הפלות של הלופטוואפה ששירת במלחמת העולם השנייה.

קטגוריה:ימאי הצי הקיסרי הגרמני
קטגוריה:חיילי הרייכסווהר
קטגוריה:אדמירלים בקריגסמרינה
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:גרמנים שנולדו ב-1881
קטגוריה:גרמנים שנפטרו ב-1964
אגם טגל

אגם טגל (בגרמנית: Tegeler See) הוא האגם השני בגודלו בברלין. הוא שוכן בצפון־מערב העיר, ברובע רייניקנדורף, בשכונת טגל (Tegel).

== סקירה ==
השם טגל תועד לראשונה בשנת 1322 בנוסח Tygel ומשמש בעיקר לתיאור שטח גדול יותר ובו השכונה טגל, האזור הרחב יותר של השכונה, כפר טגל (Tegelort), היישוב קונראדסהה (Konradshöhe) ונמל התעופה ברלין טגל.

האגם מחובר לנהר האבל הניתן לשייט, הזורם פנימה והחוצה מהאגם בקצהו המערבי. האגם ניתן לשייט עד קצהו המזרחי, והניווט מנוהל כחלק מהנהר האבל-אודר-ואסרשטראסה.<ref name="bws"></ref><ref name="bsiwg100"></ref>

רוב קו המים של האגם הוא בבעלות פרטית. בתוך האגם נמצאים האיים הסלוורדר (Hasselwerder), לינדוורדר (Lindwerder), שרפנברג (Scharfenberg), רייסוורדר (Reiswerder), באומוורדר (Baumwerder), ולנטינסוורדר (Valentinswerder) ומיינוורדר (Maienwerder). שרפנברג, ולנטינסוורדר ומיינוורדר נגישים באמצעות חלק משירותי המעבורת של ברלין.

== קישורים חיצוניים ==

== הערות שוליים ==

קטגוריה:ברלין: אגמים
ארון בין

אהרון פול בין (באנגלית: Aaron Paul Bean; נולד ב-25 בינואר 1967) הוא פוליטיקאי אמריקאי המכהן כחבר בבית הנבחרים של ארצות הברית מטעם המחוז ה-4 של פלורידה מטעם המפלגה הרפובליקנית מאז ינואר 2023. בין ייצג את המחוז הרביעי בסנאט של פלורידה, שכולל את כל מחוז נסאו וחלקים ממחוז דובאל, מ-2012 עד 2022. מ-2000 עד 2008, הוא ייצג את המחוז ה-12 בבית הנבחרים של פלורידה.

== קריירה פוליטית ==
בשנת 2012, כאשר מחוזות הסנאט של פלורידה הוגדרו מחדש, המחוז הרביעי כלל את כל מחוז נסאו וחלקים ממחוז דובאל, תוך שהוא משתלט על רוב הפרברים הצפוניים של ג'קסונוויל. בין בחר להתמודד במחוז החדש שנוצר, והתמודד מול נציג המדינה מייק ויינשטיין בפריימריז הרפובליקני. הוא זכה לתמיכתו של מושל פלורידה לשעבר ג'ב בוש. הוא גבר על ויינשטיין בבחירות המקדימות עם 64% מהקולות לעומת 36% של ויינשטיין, ועלה לבחירות הכלליות, שם התמודד מול המועמדת הדמוקרטית ננסי סודרברג, פקידה בכירה לשעבר במועצה לביטחון לאומי של ארצות הברית. למרות מחלוקת הבחירות והפרופיל הגבוה של סודרברג, זכה בין בקדנציה הראשונה שלו בסנאט של פלורידה עם 62% מהקולות.

בין הכריז על מועמדותו לייצג את המחוז הרביעי של פלורידה בקונגרס של ארצות הברית ב-3 ביוני 2022. הוא פעל להורדת האינפלציה והבטחת הגבול הדרומי של ארצות הברית. הוא גבר על שני יריבים בפריימריז הרפובליקני עם 68% מהקולות. בבחירות הכלליות, בין ניצח את המועמדת הדמוקרטית לשונדה הולוואי עם 60% מהקולות.<ref></ref> הוא הושבע לתפקידו ב-3 בינואר 2023. בקונגרס חבר בין בוועדת החינוך וכוח העבודה, בוועדה לעסקים קטנים ובוועדה לענייני תחבורה ותשתיות.

בשנת 2023 היה בין בין 47 הרפובליקנים שהצביעו בעד H.Con.Res. 21 שהורה לנשיא ג'ו ביידן להרחיק חיילים אמריקאים מסוריה בתוך 180 יום.<ref></ref>

== קישורים חיצוניים ==

* 

== הערות שוליים ==

קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת ג'קסונוויל
קטגוריה:אמריקאים שנולדו ב-1967
I'm in Love with My Car

"I'm In Love With My Car" (בעברית: "אני מאוהב במכונית שלי") הוא שיר של להקת הרוק הבריטית קווין, שיצא באלבומם הרביעי A Night at the Opera בשנת 1975. זהו השיר היחיד באלבום שנכתב כולו על ידי מתופף הלהקה רוג'ר טיילור.

==היסטוריה==
טיילור ניגן בגיטרות בדמו המקורי, אך מאוחר יותר הן הוקלטו מחדש על ידי בריאן מיי בגיטרת ה-Red Special שלו בעוד שטיילור ניגן הן בגיטרות והן בתופים. השירה הראשית בשיר בוצעה על ידי טיילור בגרסת האולפן והכל גם שוחרר בהופעות החיות. צלילי התנעת המנוע בסיומו של השיר היו הקלטה של המכונית של טיילור אז, אלפא רומיאו. המילים נוצרו בהשראת אחד מהנהגים של הלהקה ג'ונתן האריס, שה-Triumph TR4 הייתה אהבת חייו. השיר הוקדש לג'ונתן, כשבהערות באלבום נכתב "מוקדש לג'ונתן האריס, ילד רכיבה עד הסוף". כשהגיעה העת להוציא את הסינגל הראשון באלבום, טיילור כל כך אהב את השיר שלו עד שהוא נעל את עצמו בארון מטבח עד שהוסכם שזה יהיה הb-side לסינגל הראשון מהאלבום "Bohemian Rhapsody". החלטה זו תהפוך מאוחר יותר לגורם לחיכוכים פנימיים רבים בלהקה, בכך שאמנם זה היה רק הבי-סייד, אך היא הניבה כמות שווה של תמלוגים לפרסום עבור טיילור כפי שהסינגל הראשי עשה זאת עבור פרדי מרקיורי פשוט משום שזה היה הבי-סייד ל-"Bohemian Rhapsody". השיר בוצע לעיתים קרובות בהופעות החיות של הלהקה בתקופה שבין 1977–1981. טיילור שר את השיר מהתופים שלו, בעוד שמרקיורי ניגן בפסנתר וסיפק קולות רקע. במהלך התור ל-News of the World מרקיורי היה שר את הפזמון ביחד עם טיילור. הכותרת לשיר שימשה כבדיחה ממושכת בסרט הביוגרפי של הלהקה "רפסודיה בוהמית", שהחל בוויכוח בין טיילור (בן הארדי) לבין בריאן מיי (גווילם לי) על התוכן הלירי של השיר. מאוחר יותר בסרט, המנהל הבדיוני של EMI ריי פוסטר (מייק מאיירס) מציע להוציא אותו או את "You're My Best Friend" כסינגל הראשון במקום "Bohemian Rhapsody". זמן קצר לאחר מכן, בתוכנית הרדיו של קני אוורט, מרקיורי מסר לו את הסינגל, ולאחר מכן הוא הקריא את "I'm In Love With My Car" ולא את "Bohemian Rhapsody", שלאחר מכן בוהמיין שודר בשידור הרדיו הנכון.

==ביקורת==
כותב השירים טום ריינולדס תיאר את השיר: "ברצינות, זה אחד משירי האהבה הגדולים והנלהבים ביותר ששמעתי במהלך שלושים פלוס השנים האחרונות". ב-AllMusic תיארו את השיר כ"רוקיסטי סולידי וקשוח מצידו של טיילור." הם הבחינו, "המוזיקה עומדת בטון המאצ'ואי של המילים על ידי התאמת הבתים בשיר באופן משווייץ בסגנון של רוק כבד", והתייחסו לשיר כ"שיא של האלבום".

==קרדיטים==
* רוג'ר טיילור - שירה ראשית וקולות רקע, תופים, גיטרת ריתמוס חשמלית.
* פרדי מרקיורי - פסנתר, קולות רקע.
* בריאן מיי - גיטרה חשמלית, קולות רקע.
* ג'ון דיקון - גיטרה בס.

== קישורים חיצוניים ==

קטגוריה:שירי 1975
קטגוריה:סינגלים מ-1975
קטגוריה:שירי קווין
קטגוריה:שירים באנגלית
קטגוריה:שירים על מכוניות
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
תאוויל

תַאְוּיל (בערבית: تأويل) הוא כינוי לאחד מסוגי הפרשנות ל, יחד עם התפסיר. בעוד התפסיר מנסה לפרש את הפסוקים כפשוטם, התאוויל נוטה להרחיב ולהוסיף פרטים על אותם הפסוקים. בכך דומה ההבדל בין התפסיר לתאוויל להבדל בין פרשנות הפשט למקרא למדרשים. בראשית ימי האסלאם משמעותו של מושג התאוויל הייתה כמשמעותו של התפסיר, ואילו רק בהמשך נתקבעה משמעותו הנוכחית. המילה "תאוויל" עצמה מופיעה שש פעמים בקוראן.

בקוראן עצמו מופיע פסוק העוסק בפרשנות הקוראן:

הפרשנות הנפוצה לפסוק זה היא שהפסוקים הסתומים הם אלה שצריכים את הפירוש הנרחב, הוא התאוויל.

==הערות שוליים==

קטגוריה:מושגים באסלאם
קטגוריה:הקוראן
גואה, דאמאן ודיו

גואה, דאמאן ודיו הייתה טריטוריית איחוד של הרפובליקה של הודו. שהתקיימה מ-1961 ועד ל-1987.

== היסטוריה ==
גואה, דאמאן ודיו הוקמה ב-1961 בעקבות סיפוח הודו הפורטוגזית על ידי הודו. הטריטורייה נמשלה על ידי מושל צבאי בתחילה. הסיפוח נקבע ל-20 בדצמבר 1961 בתיקון שתחולתו למפרע לחוקת הודו שחוקק במרץ 1962.

ביוני 1962 הוחלף הממשל הצבאי בממשל אזרחי, ובדצמבר 1963 נערכו בחירות ראשונות לאספה המחוקקת של הטריטוריה.

ב-1967 התקיים משאל עם בטריטוריה כשמוצאות בו שתי אפשרויות:

# לאחד את גואה עם מהאראשטרה ואת דאמאן ודיו עם גוג'ראט
# להישאר טריטוריית איחוד.

התוצאות היו 54 אחוז בעד הישארות כטריטוריית איחוד (172,191 קולות) נגד 43 אחוז שתמכו באיחוד (138,170 קולות).

ב-1976 העביר האספה המחוקקת של גואה החלטה הדורשת מעמד מדינה.

הטריטוריה התקיימה עד ל-1987. גואה הפכה למדינה הודית ב-30 במאי 1987, דאמאן ודיו נותרו טריטוריית איחוד עד דצמבר 2019, אז אוחדה עם דאדרה ונגר האוולי לטריטוריה של דאדרה ונאגר האוולי ודאמאן ודיו.

== גאוגרפיה ==
גואה ודאמאן ממוקמים בקצוות הדרומיים והצפוניים של אזור קונקאן, מופרדים גאוגרפית זה מזה. שני האזורים היו בין הנכסים הרבים האחרים שנשלטו במשך מאות שנים על ידי הפורטוגלים בהודו.

הטריטורייה כללה לשלושה מחוזות, גואה, דמאן ומחוז דיו, כאשר בירת הטריטורייה פאנאג'י.

== מבנה פוליטי ==
לטריטוריה, כטריטוריית איחוד, הייתה אספה המחוקקת בת 30 מחוקקים, כש-28 מחבריו נבחרו ממחוזות בחירה בגואה, והשניים הנוספים מדאמאן ודיו.

==קישורים חיצוניים==

== הערות שוליים ==

קטגוריה:מדינות וטריטוריות שהוקמו ב-1961
קטגוריה:הודו הפורטוגזית
קטגוריה:הודו: טריטוריות איחוד לשעבר
קטגוריה:גואה
אנט פרגוסון

אנט מאירי נלסון פרגוסון (באנגלית: Annette Ferguson) היא אסטרופיזיקאית תצפיתית סקוטית המתמחה בתחום האבולוציה של הגלקסיות. פרופסור במכון לאסטרונומיה, אדינבורו,<ref></ref> ומחזיקה בקתדרה האישית לאסטרופיזיקה תצפיתית בבית הספר לפיזיקה ואסטרונומיה באוניברסיטת אדינבורו.<ref></ref> קיבלה את מעמד 

== ביוגרפיה ==
פרגוסון נולדה בסקוטלנד בעיר דמברטון, מערבית לגלאזגו. שני סביה עבדו בתעשיית בניית ספינות ואביה עסק בסחר בייצור כלים. בתחילת שנות ה-80, אביה קיבל עבודה בחברת מטוסים בקנדה והמשפחה היגרה לשם.<ref name=":0"></ref>

פרגוסון, סיימה תואר ראשון במדעים (BSc) בהצטיינות, בפיזיקה ואסטרונומיה באוניברסיטת טורונטו, קנדה וקיבלה דוקטורט באסטרופיזיקה מאוניברסיטת ג'ונס הופקינס בבולטימור, ארצות הברית. היא קיבלה מלגות פוסט-דוקטורט במכון לאסטרונומיה, קיימברידג', המכון האסטרונומי קפטיין בחרונינגן, הולנד, ומכון מקס-פלנק ל-Astrophysik ב-גרכינג, גרמניה.<ref></ref>

פרגוסון חזרה לסקוטלנד בשנת 2005, בתור מרצה באוניברסיטת אדינבורו,<ref></ref> לפני שקודמה בשנת 2007, וקיבלה פרופסורה בשנת 2013.<ref name=":0" />

== קריירה ==
המחקר של פרגוסון מתמקד בהבנת האופן שבו גלקסיות כמו שביל החלב שלנו נוצרו בתחילה והתהליכים הפיזיקליים שהשפיעו על המראה שלהן במשך מיליארדי שנים, המחקר מתמקד בביצוע תצפיות על כוכבים וגז בין - כוכבי בגלקסיות סמוכות. הרבה מעבודותיה האחרונות התמקדו בגלקסיית אנדרומדה, גלקסיה ספירלית ענקית בשכונה הגלקטית שלנו.<ref name=":0" />

המחקר שלה מנצל טלסקופים קרקעיים באיים הקנריים, צ'ילה והוואי, כמו גם מכשירים מתוחכמים על סיפון טלסקופ החלל האבל.<ref name=":0" /> פרגוסון מעורבת גם בתכנון לניצול עתידי של נתונים שנאספו על ידי משימת אוקלידס של סוכנות החלל האירופית, ומצפה הכוכבים ורה סי רובין, שנמצא בצ'ילה.

== כבוד ==
פרס אנני ג'אמפ קאנון, 2003

עמיתה של החברה המלכותית של אדינבורו, האקדמיה הלאומית של סקוטלנד למדע, במרץ 2016.<ref></ref>

פרס המחקר של פרידריך וילהלם בסל מקרן אלכסנדר פון הומבולדט, 2017<ref></ref>

== הערות שוליים ==

קטגוריה:בוגרות אוניברסיטת טורונטו
קטגוריה:בוגרי אוניברסיטת טורונטו
קטגוריה:בעלי תואר דוקטור מאוניברסיטת ג'ונס הופקינס
קטגוריה:סגל אוניברסיטת אדינבורו
קטגוריה:זוכות פרס אנני ג'אמפ קאנון
קטגוריה:אסטרונומיות
קטגוריה:נשים סקוטיות
קטגוריה:אסטרונומיות בריטיות
קטגוריה:נשים זוכות פרסים: מדע וטכנולוגיה
I'm Just Ken

"I'm Just Ken" (בעברית: "אני רק קן") הוא שיר שבוצע על ידי השחקן הקנדי ראיין גוסלינג עבור, Barbie: The Album, אלבום הפסקול של סרט קומדיית-הפנטזיה האמריקאי "ברבי" משנת 2023. השיר נכתב והופק על ידי מארק רונסון ואנדרו וייאט, שהופקדו על כתיבת הפסקול עבור הסרט.

נכון ל-4 באוגוסט 2023, לשיר יש למעלה מ-22 מיליון הזרמות בספוטיפיי, ולמעלה מ-3 מיליון צפיות ביוטיוב.

== רקע ==
השיר "I'm Just Ken" מתואר כ"בלדת כוח סנטימנטלית משנות ה-80". לקראת עליית הסרט לאקרנים, הפיצו אולפני האחים וורנר חומרים שיווקיים ופרסומיים שהכילו לעיתים קרובות את הטאגליין "She's everything. He's just Ken", הרמז לשיר.

== הפקה ==
השיר "I'm Just Ken" היה אחד השירים הראשונים שנכתבו עבור Barbie: The Album. המפיק מארק רונסון קיבל השראה לכתוב את הבלדה לאחר שקרא את תסריט הסרט והזדהה עם דמותו של קן: 

רונסון הקליט דמו של "I'm Just Ken" ושלח אותו לבמאית הסרט, גרטה גרוויג, על אף שמעולם לא ציפה שהשיר אכן ייכלל בסרט. גרוויג, לעומת זאת, אהבה את השיר והשמיעה אותו עבור ראיין גוסלינג, שמגלם את דמותו של קן. גוסלינג הצהיר שהשיר השפיע עליו "עמוקות", וביקש רשות לבצע אותו במהלך הסרט. גרוויג נאלצה לשכתב סצנה חשובה בסרט על מנת לכלול את השיר בסרט.

את שאר מילות השיר כתב עמיתו של רונסון והמפיק בפסקול, אנדרו וייאט, לפני שרונסון טס ללונדון במטרה להקליט את השיר עם גוסלינג. בראיון לאתר Vulture, ציין רונסון כי . לגוסלינג היו רק שלוש שעות להקליט את השיר.

לאחר שגוסלינג הקליט את השיר, רונסון שלח את הרצועה לגיטריסט של להקת גאנז אנד רוזס, סלאש, שהתעניין בשיר והסכים לנגן בגיטרה עבור מוזיקת הרקע. בנוסף, גם ו מלהקת פו פייטרס ניגנו עבור מוזיקת הרקע של השיר.

== הפצה ==
לקראת עליית הסרט "ברבי" לאקרנים, הפיצו אולפני האחים וורנר קליפ מתוך הסרט בצירוף ביצועו של גוסלינג עבור הסינגל ב-10 ביולי 2023.

== פרסים ומועמדויות ==
{| class="wikitable sortable"
!שנה
!פרס
!קטגוריה
!תוצאה
!סימוכין
|-
! rowspan="4" |2024
! rowspan="1" |פרסי גלובוס הזהב
| rowspan="1" |השיר המקורי הטוב ביותר
|
|<ref></ref>
|-
! rowspan="1" |פרסי איגוד מבקרי הקולנוע האמריקאי
| rowspan="1" |השיר הטוב ביותר
|
|
|-
! rowspan="1" |פרס סטלייט
| rowspan="1" |השיר המקורי הטוב ביותר
|
|
|-
! rowspan="1" |פרס אוסקר
| rowspan="1" |השיר המקורי הטוב ביותר
|
|<ref></ref>
|}

== משתתפים ==
כל שמות האנשים לעיל נלקחו מהערות האלבום של Barbie: The Album.

== מיקומי שיא ==

=== מצעדי סוף שנה ===

== קישורים חיצוניים ==

== הערות שוליים ==

קטגוריה:שירי 2023
קטגוריה:ברבי
קטגוריה:שירים באנגלית
קטגוריה:שירים שנכתבו על ידי מארק רונסון
קטגוריה:שירים מסרטי קולנוע
קטגוריה:בלדות משנות ה-2020
Board A Match

Board A Match ובראשי תיבות BAM היא שיטת ניקוד בתחרויות קבוצות בברידג'.

==תחרות קבוצות==
בכל קבוצה משחקים שני זוגות. זוג מקבוצה א' יושב בצפון-דרום בשולחן הראשון. הוא משחק נגד זוג מבקבוצה ב' היושב במזרח-מערב.

זוג שני מקבוצה א' יושב במזרח-מערב בשולחן השני. הוא משחק נגד זוג מבקבוצה ב' היושב בצפון-דרום.

בשני השולחנות משחקים את אותן חלוקות קלפים.

==חישוב תוצאות בתחרות קבוצות==
החישוב מבוסס על סיכום התוצאות בלוחות (חלוקות קלפים מסוימות) שהשיגו שני הזוגות של קבוצה, אחד בצפון-דרום ואחד במזרח-מערב, בהשוואה לתוצאות שהשיגו שני הזוגות של הקבוצה המתחרה.

==חישוב תוצאות בתחרות קבוצות בשיטת חישוב BAM==
בכל לוח קבוצה יכולה לקבל תוצאה של 0 נקודות או נקודה אחת או שתי נקודות.

התוצאה הסופית היא חיבור סך הנקודות בכל הלוחות ששוחקו.
אם קבוצה א' השיגה בלוח תוצאה טובה מקבוצה ב', היא מקבלת 2 נקודות עבור אותו לוח.

אם קבוצה א' השיגה בלוח תוצאה גרועה מקבוצה ב', היא מקבלת 0 נקודות עבור אותו לוח.

אם קבוצה א' השיגה בלוח תוצאה זהה לקבוצה ב', כל אחת מהן מקבלת נקודה אחת עבור אותו לוח.

קטגוריה:ברידגBoard A Match ובראשי תיבות BAM היא שיטת ניקוד בתחרויות קבוצות בברידג'.

==תחרות קבוצות==
בכל קבוצה משחקים שני זוגות. זוג מקבוצה א' יושב בצפון-דרום בשולחן הראשון. הוא משחק נגד זוג מבקבוצה ב' היושב במזרח-מערב.

זוג שני מקבוצה א' יושב במזרח-מערב בשולחן השני. הוא משחק נגד זוג מבקבוצה ב' היושב בצפון-דרום.

בשני השולחנות משחקים את אותן חלוקות קלפים.

==חישוב תוצאות בתחרות קבוצות==
החישוב מבוסס על סיכום התוצאות בלוחות (חלוקות קלפים מסוימות) שהשיגו שני הזוגות של קבוצה, אחד בצפון-דרום ואחד במזרח-מערב, בהשוואה לתוצאות שהשיגו שני הזוגות של הקבוצה המתחרה.

==חישוב תוצאות בתחרות קבוצות בשיטת חישוב BAM==
בכל לוח קבוצה יכולה לקבל תוצאה של 0 נקודות או נקודה אחת או שתי נקודות.

התוצאה הסופית היא חיבור סך הנקודות בכל הלוחות ששוחקו.
אם קבוצה א' השיגה בלוח תוצאה טובה מקבוצה ב', היא מקבלת 2 נקודות עבור אותו לוח.

אם קבוצה א' השיגה בלוח תוצאה גרועה מקבוצה ב', היא מקבלת 0 נקודות עבור אותו לוח.

אם קבוצה א' השיגה בלוח תוצאה זהה לקבוצה ב', כל אחת מהן מקבלת נקודה אחת עבור אותו לוח.

קטגוריה:ברידג'
מרטין הונגלה

מרטין הונגלה ימה השני (באנגלית: Martin Hongla Yma II; נולד ב-16 במרץ 1998) הוא כדורגלן קמרוני המשחק בעמדת הבלם והקשר האחורי בהלאס ורונה ובנבחרת קמרון.

== קריירה ==
הונגלה, יליד יאונדה, הצטרף לגרנדה ב-2016, מאקדמיית הספורט של בלייז נקופו. הוא שיחק בתחילה בקבוצת המילואים של המועדון.<ref></ref>

הוא ערך את הופעת הבכורה שלו בבוגרים ב-21 באוגוסט 2016, בתיקו 1-1 ביתי מול אתלטיקו מנצ'ה ריאל. ב-16 בינואר 2018, הושאל לחצי שנה לברצלונה ב', ששיחקה בליגה הספרדית השנייה.

ב-3 ביולי 2019, לאחר השאלה למשך שישה חודשים לקרפטי לבוב, הצטרף הונגלה לרויאל אנטוורפן מהליגה הבלגית. ב-9 ביולי 2021, הוא הצטרף להלאס ורונה מהסרייה א' בהשאלה, ומאוחר יותר נרכש על ידי הקבוצה. ב-31 בינואר 2023, הונגלה חזר לספרד, לאחר שהושאל לחצי עונה לריאל ואיאדוליד מהלה ליגה.

הונגלה שיחק במדי נבחרות קמרון באליפות אפריקה עד גיל 17 2015, מוקדמות גביע אפריקה עד גיל 20 2017 ובגביע אפריקה עד גיל 23 לאומות 2019.

הוא ערך את הופעת הבכורה שלו בנבחרת קמרון ב-16 בנובמבר 2020 במשחק במסגרת מוקדמות גביע אפריקה לאומות 2021 נגד מוזמביק.

==קישורים חיצוניים==

==הערות שוליים==

קטגוריה:כדורגלנים קמרונים
קטגוריה:בלמי כדורגל קמרונים
קטגוריה:קשרי כדורגל קמרונים
קטגוריה:כדורגלני רויאל אנטוורפן
קטגוריה:כדורגלני קרפטי לבוב
קטגוריה:כדורגלני ברצלונה אתלטיק
קטגוריה:כדורגלני גרנדה
קטגוריה:כדורגלני הלאס ורונה
קטגוריה:כדורגלני ריאל ואיאדוליד
קטגוריה:כדורגלני נבחרת קמרון
קטגוריה:קמרונים שנולדו ב-1998
I Wish (שיר של ג'ואל קורי)

"I Wish" הוא סינגל של התקליטן הבריטי, ג'ואל קורי, בשיתוף פעולה עם הזמרת הבריטית, מייבל. השיר יצא ב-29 באוקטובר 2021 בהוצאת חברות התקליטים וורנר מיוזיק גרופ ואטלנטיק רקורדס.<ref></ref> השיא מופיע כרצועת בונוס במהדורת הסטרימינג של אלבום האולפן השני של מייבל, .

נכון לאוגוסט 2023, השיר הושמע למעלה מ-101 מיליון פעמים בספוטיפיי,<ref></ref> ולמעלה מ-10 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|זהב
|400,000
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי ג'ואל קורי
קטגוריה:שירי מייבל
קטגוריה:שירים באנגלית
קטגוריה:שירים שנכתבו על ידי ג'ס גלין
קטגוריה:שירים שנכתבו על ידי MNEK
קטגוריה:שירי מוזיקת האוס
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת וורנר מיוזיק גרופ
סקפאטי באסקט

סקפאטי באסקט (באיטלקית: Scafati Basket), הידועה גם כג'יבובה סקפאטי (Givova Scafati) מטעמי חסות מסחרית, היא קבוצת כדורסל איטלקית מסקפאטי , קמפניה, המשחקת בליגת העל האיטלקית בכדורסל.

== היסטוריה ==
סקפאטי באסקט הוקמה ב-1949 בשם "סילביו פליקו" על ידי קבוצת סטודנטים. ב-1955 התמזגה הקבוצה עם מועדון סבויה ליצירת Scafatese Basket, ששמה שונה ל-Centro Sportivo Scafatese בשנת 1969. הקבוצה שיחקה בסרייה ג' וד' החובבניות עד לתחילת שנות ה-90 של המאה ה-20, אז, תחת נשיאותו של אנילו לונגוברדי, החלה לטפס במעלה פירמידת הליגות, וב-2006 עלתה לראשונה לסרייה א'. ב-2008, לאחר שנתיים בליגה הראשונה, ירדה סקפאטי לליגת המשנה, אך ב-2022, לאחר ניצחון בגמר על פלקנסטרו קאנטו, חזרה הקבוצה לסרייה א' לאחר 14 שנים.

== אולם וסמלים ==
הקבוצה משחקת את משחקי הבית שלה בפאלאמנגאנו (שקרוי על שם מאמן הקבוצה בעבר מאסימו מאנגאנו), שמכיל 3,700 מושבים. סמל הקבוצה מציג את האותיות S ו-B בצהוב ואת שנת ייסוד הקבוצה, 1969, בלבן, על רקע כחול. המנון הקבוצה הוא Nel blu dipinto di blu מאת דומניקו מודוניו, וצבעיה הם כחול וצהוב.

== שחקנים ==
* מרכוס האטן
* מרקו קילינגסוורת'
* לואיג'י דאטומה
* איזייה סוואן
* יובל נעימי
* אנדרו לורנס
* דייוויד לוגן

== קישורים חיצוניים ==

*

== הערות שוליים ==

קטגוריה:קבוצות כדורסל איטלקיות
Lionheart (Fearless)

"Lionheart (Fearless)" הוא סינגל של המוזיקאים הבריטים, ג'ואל קורי וטום גרנן. השיר יצא ב-21 באוקטובר 2022 בהוצאת חברת התקליטים אטלנטיק רקורדס UK.<ref></ref>

נכון לאוגוסט 2023, השיר הושמע למעלה מ-11 מיליון פעמים ביוטיוב,<ref></ref> ולמעלה מ-77 מיליון פעמים בספוטיפיי.<ref></ref>

גרסה מחודשת, בשיתוף פעולה עם פרשן הכדורגל הבריטי, מרטין טיילר , יצאה תחת השם "Lionheart (Come On England)" ב-18 בנובמבר 2022.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|כסף
|200,000
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2022
קטגוריה:שירי ג'ואל קורי
קטגוריה:שירי טום גרנן
קטגוריה:שירים באנגלית
קטגוריה:שירי מוזיקה אלקטרונית
קטגוריה:שירי מוזיקת האוס
אוטו פון ברייטקופף

אוטו פון ברייטקופף (בגרמנית: Otto von Breitkopf; 22 בנובמבר 1858 – 14 באוגוסט 1939<ref></ref>) היה גנרל בווארי שפיקד על כוחות במלחמת העולם הראשונה.

== ביוגרפיה ==
=== קריירה מוקדמת ===
ברייטקופף נולד ב-22 בנובמבר 1858 בגרוס-שטרליץ והיה בנו של חבר מועצה ממשלתי פרוסי.

לאחר שלמד בבית ספר תיכון הומני, הוא התגייס בשנת 1877 לצבא הקיסרות הגרמנית והצטרף לרגימנט הרגלים הבווארי ה-3 ("קרל, נסיך בוואריה"). לאחר שלמד בבית הספר למלחמה במינכן, הועלה לדרגת לויטננט ב-30 בנובמבר 1879. הוא הועסק מסוף 1886 כשליש הרגימנט והועלה לדרגת אובר-לויטננט באמצע פברואר 1889. מ-1889 עד 1892 סיים ברייטקופף את לימודיו באקדמיה למלחמה, שאותה השלים ללא הערכה מיוחדת. ברייטקופף הועלה לדרגת האופטמן ב-22 בספטמבר 1892 ומונה כמפקד פלוגה ברגימנט הרגלים ה-5 ("לודוויג הרביעי, הדוכס הגדול של הסן"). ממרץ הוא הוצב באקדמיה למלחמה כמדריך לטקטיקה והנדסה. בתפקיד זה קיבל את מסדר כתר הברזל דרגה שלישית, הועלה לדרגת מיור באמצע ספטמבר 1901 והועבר למטה הכללי של הדיוויזיה הבווארית ה-4. ב-27 בספטמבר 1902 הועבר למטה הכללי של הקורפוס ה-3. בסוף אפריל 1904 הוא מונה כמפקד גדוד ברגימנט הרגלים הבווארי ה-5 ("ארנסט לודוויג, הדוכס הגדול של הסן") ובסוף דצמבר 1904 הועלה לדרגת אוברסט-לויטננט. ב-1 באפריל 1906 מונה ברייטקופף למפקד בית הספר הצבאי לירי ובתפקיד זה הועלה לדרגת אוברסט בתחילת אפריל 1907. מ-23 בפברואר 1908 עד 28 באוקטובר 1909 הוא כיהן כמפקד רגימנט הרגלים ה-3 ("קרל, נסיך בוואריה") ולאחר מכן הועלה לדרגת גנרל-מיור ומונה למפקד חטיבת הרגלים ה-12 ברגנסבורג. ב-12 במרץ 1913 הוא הועלה לדרגת גנרל-לויטננט ומונה למפקד הדיוויזיה ה-3 בלנדאו אין דר פפאלץ. בתפקיד זה הוא קיבל באוקטובר 1913 את מסדר היינריך הארי דרגה ראשונה וב-30 בדצמבר 1913 קיבל את צלב המפקד של מסדר ההצטיינות של הכתר הבווארי. בנוסף, הוא קיבל תואר אצולה אישי והורשה לקרוא לעצמו "ריטר פון ברייטקופף" לאחר שנרשם בפנקס האצולה.

=== מלחמת העולם הראשונה ואחריתו ===
לאחר פרוץ מלחמת העולם הראשונה, הוביל ברייטקופף את הדיוויזיה שלו בחזית המערבית ולחם עיצה בלורן, איפר ומלחמת החפירות בפלנדריה ובארטואה עד לפרישתו ב-19 במרץ 1915. על פעולותיו בקרבות הוא עוטר במסדר ההצטיינות הצבאי דרגה ראשונה עם חרבות. לאחר פרישתו קיבל ברייטקופף דרגת גנרל חיל הרגלים ב-16 בינואר 1917.

בסוף אוגוסט 1914, החיילים בפיקודו ביצעו פשעי מלחמה לכאורה בעיריית מייקסה על ידי ירי בעשרה אזרחים ללא הבחנה והרס 36 מבנים. על כך, ברייטקופף נידון למוות שלא בפניו על ידי בית משפט מחוזי צרפתי בנאנסי ב-5 בדצמבר 1923. אף על פי שהוא לא היה במקום בזמן המדובר וגם לא הורה על אמצעי ענישה הולמים, לאורך כל המערכה הוא התבטא נגד כל פעולה הנוגדת את חוקי המלחמה. בשל המצב, החליטה המחלקה הפלילית החמישית של בית המשפט של הרייך בלייפציג לבטל את ההליכים.

לאחר המלחמה התגורר ברייטקופף במינכן, עד מותו ב-14 באוגוסט 1939.

== הערות שוליים ==

קטגוריה:גנרלים בצבא הקיסרות הגרמנית
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:גרמנים שנולדו ב-1858
קטגוריה:גרמנים שנפטרו ב-1939
נוה מינץ

נוה מינץ (נולד ב-9 בדצמבר 2003) הוא כדורסלן ישראלי המתנשא לגובה 2.04 אשר משחק בעמדות הפאוור פורוורד והסנטר בהפועל חיפה מליגת העל בכדורסל.

==ביוגרפיה==
מינץ גדל בנחושה שבמועצה אזורית מטה יהודה והחל לשחק כדורסל בכיתה ט' בקבוצה המקומית, בכיתה י' עבר לשחק באקדמיה של הפועל גלבוע גליל ובבבית הספר בעין חרוד. במהלך שנותיו בקבוצת הנוער זכה עם הקבוצה באליפות ובגביע המדינה לנוער.

ב-2022 חתם לעונה אחת בקבוצה הבוגרת של הפועל גלבוע גליל על חוזה לעונה אחת ושיחק במסגרת הכרטיס הכפול בקבוצת הבת של המועדון בליגה הארצית "הפועל גלבוע/ברוש" עמה העפיל לגמר הפלייאוף בה הפסידה הקבוצה למ.ס צפת.

בליגת העל בעונת 2023 שותף ב-4 משחקים והעמיד ממוצע של 2 נק' ב-2.8 דק'.

באוגוסט 2023 חתם על חוזה לשלוש שנים בהפועל חיפה.

===נבחרת העתודה===
בקיץ 2023 זומן לסגל המצומצם של נבחרת העתודה כאחד השחקנים הצעירים בקבוצה והשתתף עמה באליפות אירופה 2023 והיה שותף לזכייה במדליית הכסף. במהלך הטורניר עלה מהספסל במספר משחקים והעמיד ממוצעים של 0.5 נק' ו-1.3 ריבאונדים ב-3.5 דק'.

==תארים==
====קבוצתיים====
*אליפות המדינה (נוער) הפועל גלבוע/מעיינות – 2021/22
*גביע המדינה (נוער) הפועל גלבוע/מעיינות – 2021/22
* סגנות אליפות אירופה 2023

==הערות שוליים==

קטגוריה:כדורסלני הפועל גלבוע גליל
קטגוריה:כדורסלני הפועל חיפה
קטגוריה:כדורסלנים ישראלים
קטגוריה:מועצה אזורית מטה יהודה: אישים
קטגוריה:ישראלים שנולדו ב-2003